અહીં પ્રેક્ટિકલ દ્વારા શિક્ષણને સરળ બનાવાયું છે. બાળકોને બાયોગેસનું મહત્ત્વ સમજાવાય છે અને બાયોગેસને લગતાં નિયમિત શૈક્ષણિક કાર્યક્રમો ચલાવવામાં આવે છે. દૃશ્ય અને શ્રાવ્ય માધ્યમથી શિક્ષણને વધુ રસપ્રદ અને અસરકારક બનાવવામાં આવ્યું છે. જેના કારણે બાળકોમાં શિક્ષણ પ્રત્યેનો લગાવ વધ્યો છે. બાળકો મુક્તપણે પોતાના વિચારો અભિવ્યક્ત કરી શકે તે માટે દર શનિવારે બાળસભાનું આયોજન કરવામાં આવે છે. જ્યાં બાળકો પોતાની કૃતિઓ દ્વારા પોતાની સર્જનક્ષમતાનો પરિચય કરાવેે છે. આ સમયે પ્રિન્સિપાલથી લઈને શિક્ષકો તથા બધા જ વિદ્યાર્થીઓ હાજર રહે છે. નોંધનીય છે કે, આ શાળામાં હાલ ૨૦૦ જેટલા વિદ્યાર્થીઓ અભ્યાસ કરે છે.